Paramedikus sterf op pad na noodgevalArgieffoto ŉ Paramedikus van KwaZulu-Natal wat op pad was na ŉ noodgeval, is Vrydagoggend dood toe die ambulans reg van voor teen ‘n vragmotor gebots het. Robert McKenzie, woordvoerder van die KwaZulu-Natalse nooddienste, het gesê die ongeluk het op die R612 tussen Ixopo en Donnybrook gebeur. “Twee paramedici was op pad na ŉ siek kind toe die ongeluk gebeur het,” het hy gesê. “[Die paramedikus wat bestuur het] is op die toneel dood. Haar kollega, Mnr. Shelembe, is ernstig beseer en in die hospitaal opgeneem met kopbeserings,” het hy gesê. “Shelembe is ŉ basiese lewensondersteuning paramedikus wat nog net twee maande in diens is.” Meer besonderhede oor die oorsaak van die ongeluk was nie onmiddellik beskikbaar nie.